د لـــوړو زده کــــړو وزارت



کـــندهـار پــوهـنتــون

د کمپیوټر ساینس پوهنځی

د لیسانس دورې پایلـیک

CMS system for PDC

لارښود استاد: پوهنیار سید احمد محبوبی

لیکنه او ترتیب: محمد یاسر ( مجاهد)، مدینه ( اسحاق)، الهام( کرباسی)، مدینه(امیری)



لنډیز

په تیرو لسیزو کې کله چي دخلکو پوهه زیاته شوه خلک وړو وړو د تکنالوژي سره بلد سوه او بالاخره دتکنالوژي په سهولتونه او ګټو باندي پوه شوه نو دتکنالوژي د پرمختګ لپاره یی هڅي او کوښښونه لا زیات شول تردی چي ننی عصر کې دټولنیز ژوند څخه تر مالي، اقتصادي ،زراعتي او داسي نورو برخو کې ټول کارونه تقریبا د د ټکنالوژي په مرسته ترسره کیږي.

دټکنالوژي دسهولتونه څخه یو سهولت دادي چي کوم کارونه مخکی دکاغذ پرمخ کیدل اوس دټکنالوژی په مرسته ټول دیوسیستم له لوري کنټرول او پرمخ وړل کیږي.

نو په دی پایلیک کې موږ د PDC مرکزلپاره یو داسي سیسټم جوړو چي تقریبا دهغوي ټول کارونه دHard څخه و Soft شکل ته واوړي چی په دي سیستم کې به موږ ددوی د مرکز لپاره مختلفي برخي ډیزاین او امپلیمینټ کړو لکه د ورکشافونو جوړیدل ددوی ورکشافونو د ګډونوالو ثبت کیدل دسیستم دلاری دهغوي لپاره Certificate خاضری او داسی نور دسیستم دلاری جوریدل چي نه یواځي دا چي کارونو کې اسانتیا راولی بلکی نوری زیاتی ګټې هم لری لکه دداټا ذخیره په دایمی شکل کارمندانو معلوماتو ته لارسرسی هر وخت او هرځای کې او داسی نور.

Abstract

Over the past decades, as people's knowledge has increased, people have become more familiar with technology and have finally come to understand the benefits and advantages of technology. Therefore, his efforts for the advancement of technology have increased to such an extent that in today's world, almost everything from social life to finance, economics, agriculture and so on is done with the help of technology. One of the advantages of technology is that what used to be done on paper is now controlled and carried out by the whole system with the help of technology. So in this project we create a CMS system for the PDC center where almost all of their work goes from hard to soft so that in this system we will design and implement different parts for their center Such as creating workshops, registering participants of their workshops, submitting certificates to them through the system.

تائید پاڼه

ښاغلی محمدیاسر د عبدالصبوړ زوی ، آغلې مدینه دمحمد امین لور، آغلې الهام دهدایت الله لور، او ، آغلې مدینه دمحمد اسحاق لور د کندهار پوهنتون د کمپیوټر ساینس پوهنځي د څلورم ټولګي فارغين (CMS System for PDC center) تر عنوان لاندې عملي پروژه جوړه کړې او تر څنګ یې د لیسانس د دورې پايلیک اماده کړی، تر څو ځلې کتلو او اصلاحاتو وروسته د ارائې لپاره چمتو شوی او زما د تائید وړ ګڼل شوی.

مننه

لارښود استاد

پوهنیار سید احمد (محبوبی)

د ارائې نېټه - // ۱۴۰۰ ل

ژوري هیئت

ــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ

ـــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ

نوموړی مونوګراف د کمپیوټر ساینس پوهنځی د مونوګرافونو د ثبت په کتاب کې ........... شمېره او نېټه............................ثبت دی.

د کمپیوټر ساینس پوهنځی رئيس

پوهنیار عبدالستار(کاکړ)

د لارښود استاد نظر

د محترمو محصلینو هر یو محمدیاسر، مدینه اسحاق،الهام او مدینه امیری چې د کندهار پوهنتون د کمپیوټر ساینس پوهنځۍ څخه فارغ شوي دي، پایلیک یې د (CMS system for PDC) تر عنوان لاندي ترتیب کړی او وخت په وخت یې د کتني لپاره زما سره شریک کړی او زما د لارښوونو په تعقیب باندي یې په خپل پایلیک کي سموني راوستلي دي. دا پایلیک د اصولو مطابق لیکل شوی او د فهرستونو ، مأخذونو او نورو اصولي مسایلو درلودونکی دی. د دې لیکني ژبه ډېره ساده او پوهېدونکې ده. بلآخره زه دغه لیکنه د پایلیک لپاره مثبته او کافي بولم او نوموړو ورور او خوېندو ته په راتلونکي کي د متعال رب عزوجل څخه د لابریاوو هیله او هیواد ته د خدمت کولو توفیق غواړم.

په درنښت

پوهنیار سید احمد(محبوبی)

د کمپیوټر ساینس پوهنځي استاد

څرګندتیا

مونږ دا ژمنه کوو، چې د (CMS system for PDC center) پروژه او دا پایلیک زموږ د ځانګړو هلو ځلو او کوښښونو پایله ده، مونږ د کوم چا له کار او بل لیکوال له آثارو څخه د نامه له ذکر کولو پرته ګټه نه ده اخیستې.

په درنښت

محمدیاسر (مجاهد)

مدینه ( اسحاق)

الهام( کرباسی)

مدینه(امیری)

ډالۍ

موږ ټول دا پایلیک په لومړي قدم کې خپلو والدینو ته، کوم چې د ژوند په هر پړاو کې زموږ ملاتړ او لاس نیوی کړی دی، او د هغو څخه راوروسته تولو محترمو استادانو ته، چې د لارښوونو په برکت یې د نني کامیابي وړ وګرځېدو ډالۍ کوو.

مننپاڼه

(وفی انفسکم افلا تبصرون)

د هرڅه نه وړاندې د الله سبحانه و تعالی شکر ادا کوو، چې د ژوند د راکولو سره سره یې د هغه د سپیڅلی ذات د پېژندلو توان یې راکړ، او د الله د پېژندلو تر څنګ یې په کائناتو کې د څېړني قدرت راکړ، انسان ته یې په قلم سره علم وښود، هغه علم چې دی نه پرې پوهېدی. انسان ته یې په مختلفو بخشونو کې د موجوده رازونو د سپړلو توفیق ورکړ چې د هغه په نتیجه کې انسانان پدې وتوانېدل چې مختلف علوم کشف او پخپل ورځنی ژوند کې د پرمختګ وسیله وګرځوي. درود او سلام دې وی د کائناتو پر ستر لارښود حضرت محمد مصطفی صلی الله علیه وسلم باندې چې علم یې تر موږ پورې راورسوی. اللهم صلی علی محمدا نبی الامی و علی اله و سلم تسلیما.

د الله ډېر شکر دی چې په داسې تحفه یې ونازولو چې خپل ژوند یې زموږ لپاره وقف کړ او همېش یې زموږ د پرمختګ لپاره قربانیاني ورکړیدي او دا تحفه یې د والدینو په شکل موږ ته راواستول.

د افغانستان د جمهور رئس، د لوړو زده کړو وزارت، د کندهار پوهنتون او د کمپيوټرساینس پوهنځي څخه مننه چې زموږ لپاره، زموږ په ژبه، زموږ د اوسېدو په سیمه کې یې په وړیا ډول د لوړو زده کړو د ترلاسه کولو امکانات برابر کړیدي. او موږ ته یې دا توانایي را وبخښل چې د ګاونډي هیوادونو د ځوان نسل ځانونه برابر کړو.

د کمپیوټر ساینس پوهنځي د ټولو اداري کارکوونکو څخه په خاص ډول د نوموړی پوهنځي د محترم رئس عبدالستار کاکړ څخه نړۍ مننه چې د دې دورې د پوره کولو یو مهم فکتور بلل کیږي او په شتون سره یې دا دوره د تکامل نقطې ته ورسېده.

د پوهي د لاري مشعل، ګران او مهربانه ښوونکو څخه ډېره زیاته مننه چې د خپلو زحمتونو په نتیجه کې یې موږ ته دا توانایي راکړه چې د اوسنی عصر سره ځان برابر کړو او دا فکر یې زموږ په اذهانو کې را ژوندی کړ چې پواسطه یې پرمختګ وکولی سو، چې د پرمختګ غوښتني د نظریې لومړی قدم یعني د لیسانس دوره مو په کامیابي سره پای ته ورسول.

د محترم استاد سیداحمدمحبوبی څخه خاصه مننه چې د دې تعلیمي دورې په جریان کي یې خپل قیمتي وخت زموږ څخه ندی سپمولی او هر ډول کومک او همکاري ته حاضر وو. او د محترم ګران استاد حضرت علي آغا څخه ډېره زیاته مننه چې موږ ته په تعلیمي ډګر کې د لارښوونو تر څنګ، د شخصي ژوند د سمون لپاره هم با ارزښته لارښووني کړیدي.

د محترم استاد حبیب الهی رحمانی منندوی یو چې پدې تعلیمي دوره کې یې زموږ سره زیاته همکاري کړېده او دا پایلیک یې د شونتیا پوړی ته ورساوه او د دې پایلیک د ترتیب او د پروژې د جوړولو په برخه کې یې مفیدي لارښووني ددې سبب سو ترڅو په وخت سره، بېله کوم ځنډ څخه دا پایلیک پوره او وړاندي کولو ته آماده سي.

او په پای کې د خپلو ټولو ملګرو، همصنفیانو، او نورو حمایه کوونکو دوستانو څخه مننه چې پدې پروسه کې په مستقیم یا غیر مستقیم ډول شامل دي او پخپلو نېکو ویناوو سره یې د دې دورې د پوره کولو لپاره تشویق کړي یو.

په درنښت

یاسر ، مدینه، الهام، مدینه

کندهار پوهنتون

کمپیوټر ساینس پوهنځی

لومړی څپرکی

پېژندنه

دغه څپرکی دې ته ځانګړی سوی دی چې دا پایلیک وپېژندل سي. ددې څپرکي په شروع کې به لومړی ټول پایلیک ته یوه لنډه کتنه وسي، بیا په مشخصه ساحه کې چې کومي موجوده ستونزي دي هغه بیان کړل سي وروسته به د هغو ستونزو لپاره د حل لاري وړاندي سي، چې په څه ډول کولی سو دغه ستونزي د امکان تر حده له منځه یوسو. همدارنګه پدې څپرکي کې ددې پایلیک موخي او هغو ته د رسېدو لاري چاري تشریح کیږي. او د څپرکي په پای کې به دا څرګنده سي چې د دغي موضوع د ټاکلو تر شاه کومي هڅوني موجودي وې. دا ټولي موضوعګاني به هره یوه په تفصیل سره شرحه سي.

1.1 لنډه کتنه

ددې پایلیک جوړښت پدې ډول دی چې په لومړي څپرکي کې د ټول پایلیک یوه لنډه پېژندنه کيږي، د هغه څخه وروسته په دوهم څپرکي کې به CMS سیسټمونه وپېژندل سي، چې څه ډول سیسټمونه دي . په دریم څپرکي کې هغه سیسټمونو ته نظر کیږي چې د دې پایلیک د پروژې سره تړاو لري. او هغه سیسټمونه به د architecture په شمول د نورو خصوصیاتو سره تشریح سي. په څلورم څپرکي کې به د دې پایلیک د پروژې د تګلاري په اړه بحث ترسره سي، چې د کومو کړنلارو څخه کار اخیستل سوی دی. پنځم څپرکی PDCمرکز لپاره سیسټم چې د دې پایلیک پروژه ده تشریح کوي. د هغه design, architecture او functionalities یو په یو بیانیږي. په شپږم څپرکي کې ددې سیسټم implementation په اړه بحث ترسره کیږي، او هغه ټکنالوژیاني به وپېژندل سي چې ددغه سیسټم په جوړولو کې ورڅخه کار اخیستل سوی دی.

1.2 موجوده ستونزه

هر ارګان یا مرکز باید ځانته مستقل سیسټم ولري، چي تر څو خپل ټولي چاري او خدمات تنظیم کړي، ټول مواد او معلومات په خوندي ډول وساتي، د کارکوونکو معلومات او مسؤلیتونه ثبت کړي اومیاشتنی راپور ورکړي.

دا چي د PDC مرکز لپاره یو مرکزي سیسټم تر اوسه ندی جوړ شوی، او د دوي کارونه په کاغذي سیسټم (بریو کراسي) سره تر سره کیږي. نو یاد ستونزي ته په کتو سره د اداري کارونو په سمبال کولو کي یاد مرکز د خنډونو، مغلقتیاوو او د زیات وخت د ضایع کېدلو د ستونزو سره مخ دی، نو د مخکي ذکر شویو ستونزو او خڼدونو د له منځه وړلو لپاره د MEMYډله دا غوره وبلل چي د یاد مرکز لپاره د CMS سیسټم جوړ کړي، تر څو د دوی سره د اداري چارو په سرته رسولي اسانتیا، چټکتیا، منظمتیا رامنځته کړي او د یاد مرکز کاري کیفیت لا هم ور زیات کړي.

1.3حل لاره

موجوده ستونزي ته په کتلو سره لکه څنګه چي مو وویل په یاد مرکز کې تردي مهاله داسي کوم سیسټم موجود ندي او ددوی ټول کارونه په hard شکل ترسره کیږي نو ددی مرکز لپاره یو CMS سیسټم جوړول د موجوده ستونزي دحل لاره ګنل کیږي چيی ددوی کارونه د hard څخه و soft شکل ته تبدیل سي ترڅو په کارونو کې اسانتیا دوخت ضایع څخه مخنیوي معلوماتو ته په وخت او ژر لاسرسي او داسي نوري اسانتياوي رامنځته کړي.

1.4موخي

* د یاد سیسټم په جوړولو سره به د MEMY ډله وکولای شي خپل لیسانس څلور کلني دورې ته د په بریالي توپ سره د پای ټکي کښېږدي.
* د PDC د مرکز لپاره د معلوماتو د خوندي ثبت دیجیټلي سیسټم را منځته کول.
* په اسانۍ، چټک او منظم ډول سره د یاد مرکز د چارو پر مخ بېول.
* د PDC لخوا د رامنځته کېدونکو سیمینارونو او ورکشاپونو تنظیمول او د یاد ورکشاپونو او سیمینارو نو اړونده معلومات دخیره کول.
* د ورکشاپونو او سیمینارونو درسي موادو ته په اسانی سره د ګډونوالو لاسرسی.
* د ورکشاپونو او سیمینارونو د پایته رسولو وروسته په اتومات ډول د ګډون کوونکو لپاره تصدیق پاڼي جوړول او دا تصدق پاڼي د هغوی سره په انلاین ډول شریکول.
* هفته وار، میاشت وار او کلنی راپورونه جوړول

1.5میتودولوجي

ددې پروژې د جوړولو لپاره د داسې کړنلاري څخه استفاده سوې ده چې هره مرحله یې په لاندې ډول ده:

لومړی د CMS سیسټمونه او بیا په هغه کي مو web content management system په اړه معلومات ترلاسه کوو لکه: ( د هغوی د کار کولو طریقه، ضرورت او دې ته ورته معلومات) او د شته نورو CMS سیسټمونو په کتلو سره به د ویب ټکنالوجیو په استفاده وکولای شو د کندهار پوهنتون PDC مرکز لپاره سیسټم جوړ کړو.

1.6هڅونه

لکه څرنګه چې مو وویل دیاد مرکز لپاره تردي مهاله کوم سیسټم وجود نلري ټول کارونه د کاغذ پر مخ دي چي دا ډیري زیاتي ستونزي رامنځته کوي لکه د معلوماتو نامنظم والي، دوخت زیات ضابع،معلوماتو ته هر ځاي او هروخت لاسرسي ندرلودل، دداټا ورکیدل او داسي نوري ستونزي . نو همدي ستونزو دحل لپاره مو نوموړي مرکژ تر مطالعي لاندی ونیو او د CMS سیسټم په جوړولو سره به یادو ستونزو ته د پای ټکی کښښودل شي.