د لـــوړو زده کــــړو وزارت



کـــندهـار پــوهـنتــون

د کمپیوټر ساینس پوهنځی

د لیسانس دورې پایلـیک

CMS system for PDC

لارښود استاد: پوهنیار سید احمد محبوبی

لیکنه او ترتیب: محمد یاسر ( مدثر)، مدینه ( اسحاق)، الهام( کرباسی)، مدینه(امیری)



لنډیز

په تېرو لسیزو کي کله چي دخلکو پوهه زیاته شوه، خلک ورو ورو د تکنالوژي سره بلد سوه او بالاخره د تکنالوژي په سهولتونو او ګټو باندي پوه شوه، نو د تکنالوژي د پرمختګ لپاره هڅي او کوښښونه لا زیات شول تر دې چي ننۍ عصر کي د ټولنیز ژوند څخه تر مالي، اقتصادي، زراعتي او داسي نورو برخو کي ټول کارونه تقریبا د ټکنالوژيکي اسبابو په مرسته ترسره کیږي.

دټکنالوژي دسهولتونو څخه یو سهولت دادي، چي کوم کارونه مخکي د کاغذ پرمخ کيدل، اوس د ټکنالوژي په مرسته ټول د یو دیجیټلي سیسټم له لوري څار او پر مخ وړل کیږي.

نو پدې پایلیک کي موږ د PDC (Professional Development Center) یا مسلکي پرمختائي مرکز لپاره یو داسي سیسټم جوړو چي تقریباً د هغوي ټول کارونه د کاغذ څخه و دیجیټل شکل ته واوړي چي پدې سیسټم کي به موږ ددوي د مرکز لپاره مختلفي برخي طراحي او عملي کړو لکه؛ د دوي د پروګرامونو جوړېدل، د دوي د پروګرامو د ګډونوالو ثبت کيدل، د سیسټم د لاري دهغوي لپاره تصدیق پاڼه، حاضري او داسی نور مواد. د یاد سیسټم جوړېدل چي نه یواځي د کارونو په اجرأ کي آسانتیا راولي بلکي نوري زیاتي ګټي هم لري لکه؛ د معلوماتو زېرمه کول په دایمی شکل، دفتري معلوماتو ته لاسرسی په هر وخت کي او هرځای کي امکان درلودلای سي.

Abstract

Over the past decades, as people's knowledge has increased, people have become more familiar with technology and have finally come to understand the benefits and advantages of technology. Therefore, his efforts for the advancement of technology have increased to such an extent that in today's world, almost everything from social life to finance, economics, agriculture and so on is done with the help of technology. One of the advantages of technology is that what used to be done on paper is now controlled and carried out by the whole system with the help of technology. So in this project we create a CMS system for the PDC center where almost all of their work goes from hard to soft so that in this system we will design and implement different parts for their center Such as creating workshops, registering participants of their workshops, submitting certificates to them through the system.

تائید پاڼه

ښاغلی محمدیاسر د عبدالصبور زوی ، آغلې مدینه دمحمد امین لور، آغلې الهام دهدایت الله لور، او آغلې مدینه د محمد اسحاق لور د کندهار پوهنتون د کمپیوټر ساینس پوهنځۍ د څلورم ټولګۍ فارغين (Content Management System for Professional Development Center) تر عنوان لاندD عملي پروژه جوړه کړې او تر څنګ یې د لیسانس د دورې پايلیک اماده کړی، تر څو ځلې کتلو او اصلاحاتو وروسته د ارائې لپاره چمتو شوی او زما د تائید وړ ګڼل سوی دی.

مننه

لارښود استاد

پوهنیار سید احمد (محبوبی)

د ارائې نېټه - // ۱۴۰۰ ل

ژوري هیئت

ــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ

ـــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ

نوموړی مونوګراف د کمپیوټر ساینس پوهنځی د مونوګرافونو د ثبت په کتاب کي ........... شمېره او نېټه............................ثبت دی.

د کمپیوټر ساینس پوهنځی رئيس

پوهنیار عبدالستار(کاکړ)

د لارښود استاد نظر

د محترمو محصلینو هر یو محمد یاسر، مدینه، الهام او مدینه چي د کندهار پوهنتون د کمپیوټر ساینس پوهنځۍ څخه فارغه شويدي، پایلیک یې د (Content Management System for Professional Development Center) تر عنوان لاندي ترتیب کړی او وخت په وخت یې د کتني لپاره زما سره شریک کړی او زما د لارښوونو په تعقیب باندي یې په خپل پایلیک کي سموني راوستلي دي. دا پایلیک د اصولو مطابق لیکل شوی او د فهرستونو ، مأخذونو او نورو اصولي مسایلو درلودونکۍ دی. د دې لیکني ژبه ډېره ساده او پوهېدونکي ده. تر څار او ملاحظې څخه وروسته زه دغه لیکنه د پایلیک لپاره مثبته او مناسبه او بسیا بولم او نوموړی ورور او نوموړو خوېندو ته په راتلونکي کي د متعال رب عزوجل څخه د لا بریاوو هیله او هیواد ته د خدمت کولو توفیق غواړم.

په درنښت

پوهنیار سید احمد (محبوبی)

د کمپیوټر ساینس پوهنځۍ استاد

څرګندتیا

مونږ دا ژمنه کوو، چي د (Content Management System for Professional Development Center) پروژه او دا پایلیک زموږ د ځانګړو هلو ځلو او کوښښونو پایله ده، مونږ د کوم چا له کار او بل لیکوال له آثارو څخه د نامه له ذکر کولو پرته ګټه نه ده اخیستې.

په درنښت

محمدیاسر (مدثر)

مدینه ( اسحاق)

الهام( کرباسی)

مدینه(امیری)

ډالـــــــۍ

موږ ټول دا پایلیک په لومړي قدم کي خپلو والدینو ته، کوم چي د ژوند په هر پړاو کي زموږ ملاتړ او لاس نیوی کړی دی، او د هغو څخه راوروسته تولو محترمو استادانو ته، چي د لارښوونو په برکت یې د نني کامیابي وړ وګرځېدو ډالۍ کوو.

منـنـپـــاڼه

(وفی انفسکم افلا تبصرون)

د هرڅه نه وړاندي د اللّه سبحانه و تعالی شکر ادا کوو، چي د ژوند د راکولو سره سره یې د هغه د سپیڅلی ذات د پېژندلو توان یې راکړ، او د اللّه د پېژندلو تر څنګ یې په کائناتو کي د څېړني قدرت راکړ، انسان ته یې په قلم سره علم وښوده، هغه علم چي دی نه پرې پوهېدی. انسان ته یې په بېلابیلو برخو کي د موجوده رازونو د سپړلو توفیق ورکړ، چي د هغه په پایله کي انسانان پدې وتوانېدل چي مختلف علوم کشف او پخپل ورځنی ژوند کي د پرمختګ وسیله وګرځوي. درؤد او سلام دي وي د کائناتو پر ستر لارښود حضرت رسول اکرم محمد مصطفی صلی الله علیه وسلم باندي چي علم یې تر موږ پورې راورسوی. اللهم صلی علی محمدا نبی الامی و علی اله و سلم تسلیما.

د اللّه ډېر شکر دی چي په داسي تحفه یې ونازولو چي خپل ژوند یې زموږ لپاره وقف کړ او همېش یې زموږ د پرمختګ لپاره قربانیاني ورکړیدي او دا تحفه یې د والدینو په شکل موږ ته راواستول.

د افغانستان د جمهور رئیس، د لوړو زده کړو وزارت، د کندهار پوهنتون او د کمپيوټرساینس پوهنځۍ څخه مننه چي زموږ لپاره، زموږ په ژبه، زموږ د اوسېدو په سیمه کي یې په وړیا ډول د لوړو زده کړو د ترلاسه کولو امکانات برابر کړیدي. او موږ ته یې دا توانایي را وبخښل چي د ګاونډي هیوادونو د ځوان نسل سره ځانونه برابر کړو.

د کمپیوټر ساینس پوهنځۍ د ټولو اداري کارکوونکو څخه په خاص ډول د نوموړی پوهنځي د محترم رئیس عبدالستار کاکړ څخه نړۍ مننه چي ددې دورې د پوره کولو یو مهم فکتور بلل کیږي او په شتون سره یې دا دوره د تکامل نقطې ته ورسېده.

د پوهي د لاري مشعل، ګران او مهربانه ښوونکو څخه ډېره زیاته مننه چي د خپلو زحمتونو په پایله کي یې موږ ته دا توانائي راکړه چي د اوسنی عصر سره ځان برابر کړو او دا فکر یې زموږ په ذهنونو کي را ژوندی کړ چي پوسیله یې پرمختګ وکولای سو، چي د پرمختګ غوښتني د نظریې لومړی قدم یعني د لیسانس دوره مو په کامیابي سره پای ته ورسول.

د محترم استاد سید احمد محبوبي څخه خاصه مننه چي د دې تعلیمي دورې په جریان کي یې خپل قیمتي وخت زموږ څخه ندی سپمولی او هر ډول همکاري ته حاضر وو. او د محترم ګران استاد حبیب الهی رحماني او محترم ګران استاد سید شاه آغا حکیمي څخه ډېره زیاته مننه چي موږ ته په تعلیمي ډګر کي د لارښوونو تر څنګ، د شخصي ژوند د سمون لپاره هم با ارزښته لارښووني کړیدي.

د محترم استاد آغلې سمیرا احمدزۍ او محترم استاد حضرت موسی هوډمن څخه منندوی یو چي پدې تعلیمي دوره کي یې زموږ سره زیاتي همکارياني کړېدي او دا پایلیک یې د شونتیا پوړی ته ورساوه او د دې پایلیک د ترتیب او د پروژې د جوړولو په برخه کي یې ګټمني لارښووني ددې سبب سول تر څو په وخت سره، بېله کوم ځنډ څخه دا پایلیک پوره او وړاندي کولو ته آماده سي.

او په پای کي د خپلو ټولو ملګرو، ټولګۍ والو، او نورو حمایه کوونکو دوستانو څخه مننه چي پدې پروسه کي په مستقیم یا غیر مستقیم ډول شامل دي او پخپلو نېکو ویناوو سره یې د دې دورې د پوره کولو لپاره تشویق کړي یو.

په درنښت

یاسر ، مدینه، الهام، مدینه

کندهار پوهنتون

کمپیوټر ساینس پوهنځۍ

لومړی څپرکی

پېژندنه

دغه څپرکی دېته ځانګړی سوی دی چي دا پایلیک وپېژندل سي. ددې څپرکي په شروع کي به لومړی ټول پایلیک ته یوه لنډه کتنه وسي، بیا په مشخصه ساحه کي چي کومي موجوده ستونزي دي هغه بیان کړل سي وروسته به د هغو ستونزو لپاره د حل لاري وړاندي سي، چي په څه ډول کولای سو دغه ستونزي د امکان تر حده له منځه یوسو. همدارنګه پدې څپرکي کي ددې پایلیک موخي او هغو ته د رسېدو لاري چاري تشریح سي. او د څپرکي په پای کي به دا څرګند سي چي د دغي موضوع د ټاکلو تر شاه کومي هڅوني موجودي وې. دا ټولي موضوعګاني به هره یوه په تفصیل سره شرحه سي.

1.1 لنډه کتنه

ددې پایلیک جوړښت پدې ډول دی، چي په لومړی څپرکۍ کي د ټول پایلیک یوه لنډه پېژندنه کيږي، د هغه څخه وروسته په دوهم څپرکي کي به CMS(Content Management System) سیسټمونه وپېژندل سي، چي څه ډول سیسټمونه دي. په دریم څپرکۍ کي هغه سیسټمونو ته نظر کیږي چي د دې پایلیک د پروژې سره تړاو لري. او هغه سیسټمونه به د architecture په شمول د نورو خصوصیاتو سره تشریح سي. په څلورم څپرکي کي به د دې پایلیک د پروژې د تګلاري په اړه بحث ترسره سي، چي د کومو کړنلارو او مېتودو څخه کار اخیستل سوی دی. پنځم څپرکۍ PDC(Professional Development Center)مرکز لپاره سیسټم چي د دې پایلیک پروژه ده تشریح کوي. د هغه design, architecture او functionalities یو په یو بیانیږي. په شپږم څپرکي کي ددې سیسټم implementation په اړه بحث ترسره کیږي، او هغه ټکنالوژیاني به وپېژندل سي چي ددغه سیسټم په جوړولو کي ورڅخه کار اخیستل سوی دی.

1.2 موجوده ستونزه

هر ارګان یا مرکز باید ځانته مستقل سیسټم ولري، چي تر څو خپلي ټولي چاري او خدمات تنظیم کړي، ټول مواد او معلومات په خوندي ډول وساتي، د کارکوونکو معلومات او مسؤلیتونه ثبت کړي اومیاشتنی او کلنی راپور ورکړي.

دا چي د PDC(Professional Development Center) مرکز لپاره یو مرکزي سیسټم تر اوسه ندی جوړ شوی، او د دوي کارونه په کاغذي سیسټم (بریو کراسي) سره تر سره کیږي. نو یادي ستونزي ته په کتو سره د اداري کارونو په ښه سمبال کولو کي یاد مرکز د خنډونو، مغلقتیاوو او د زیات وخت د ضایع کيدلو د ستونزو سره مخ دی، نو د مخکي ذکر شویو ستونزو او خڼدونو د له منځه وړلو لپاره د MEMYګروپ دا غوره وبلل چي د یاد مرکز لپاره دیجیټلي سیسټم جوړ کړي، تر څو د دوی سره د اداري چارو په سرته رسولو کي أسانتیا، چټکتیا، منظمتیا رامنځته کړي او د یاد مرکز کاري کیفیت لا هم ور زیات کړي.

1.3حل لاره

موجودي ستونزي ته په کتلو سره لکه څنګه چي مو وویل په یاد مرکز کي تردي مهاله داسي کوم سیسټم موجود ندي او د دوي ټول کارونه په hard شکل ترسره کیږي نو ددې مرکز لپاره یو CMS سیسټم جوړول د موجوده ستونزي دحل لاره ګنل کیږي چي د دوي کارونه د کاغذي ډول څخه و دیجیټلي شکل ته تبدیل سي تر څو په کارونو کي أسانتیا، د وخت د ضایع څخه مخنیوي، معلوماتو ته پر وخت او چټکتیا سره لاسرسی او داسي نوري اسانتياوي رامنځته کړي.

1.4موخي

1. د یاد سیسټم په جوړولو سره به د MEMY ګروپ وکولای شي خپل لیسانس څلور کلني دورې ته د په بریالي توپ سره د پای ټکي کښېږدي.
2. د PDC د مرکز لپاره د معلوماتو د خوندي ثبت کولو دیجیټلي سیسټم را منځته کول.
3. په اسانۍ، چټک او منظم ډول سره د یاد مرکز د اداري معلوماتي چارو پر مخ بېول.
4. د PDC لخوا د رامنځته کيدونکو پروګرامونو د معلوماتو زېرمه کول او د یاد پروګرامونو اړونده د معلوماتو تنظیمول.
5. د پروګرامونو تدریسي موادو زېرمه کول او په أسانۍ سره د ګډونوالو لاسرسی و یادو موادو ته.
6. د ځینو پروګرامونو په پایته رسېدلو سره په اتومات ډول د ګډون کوونکو لپاره تصدیق پاڼي جوړول او دا تصدق پاڼي د هغوی سره په انلاین ډول شریکول.
7. پروګرام واره، میاشت وار، ربعه وار او کلنی راپورونه وړاندي کول.

1.5میتودولوجي

ددې پروژې د جوړولو لپاره د داسې کړنلاري څخه استفاده سوې ده چې هره مرحله یې په لاندې ډول ده:

* د (Content Management System) CMSسیسټمونو په اړه د معلوماتو راټولول
* مخکني آثارو او سیسټمونو ته کتنه
* د سیسټم ډیزاین
* د سیسټم تطبیق
* د سیسټم ارزیابي (testing)

1.6هڅونه

لکه څرنګه چي مو مخکي وویل د یاد مرکز لپاره تردې مهاله کوم سیسټم وجود نلري. ټول کارونه د کاغذ پر مخ دي چي دا ډیري زیاتي ستونزي رامنځته کوي لکه د معلوماتو نامنظم والي، دوخت زیات ضایع، معلوماتو ته هر ځاي او هروخت لاسرسي ندرلودل، دمعلوماتو له منځه تلل او داسي نوري ستونزي. نو د همدې ستونزو د حل لپاره مو نوموړي مرکز تر مطالعي لاندی ونیو او د CMS سیسټم په جوړولو سره به یادو ستونزو ته د پای ټکی کښښودل شي.